3 ವರ್ಷದಿಂದ ತ್ರಿಚಕ್ರ ವಾಹನದಲ್ಲೇ ವಿಶ್ವಪರ್ಯಟನೆ ಮಾಡುತ್ತಿದೆ ಈ ಜೋಡಿ!

ಬಳ್ಳಾರಿ: ಬೈಕ್‍ನಲ್ಲಿ ದೇಶ ಸುತ್ತೋರನ್ನ ನೀವೂ ನೋಡಿರಬಹುದು. ಆದ್ರೆ ಇಲ್ಲೊಬ್ಬರು  ತ್ರಿಚಕ್ರ ವಾಹನದಲ್ಲಿ ಇಡೀ ವಿಶ್ವ ಪರ್ಯಟನೆ ಮಾಡುತ್ತಿದ್ದಾರೆ.

ಸ್ವಿಜರ್ಲ್ಯಾಂಡ್ ಪಾಸ್ಕಲ್ ಎಂಬವರು ತನ್ನ  ತ್ರಿಚಕ್ರ ವಾಹನದಲ್ಲೆ ವಿಶ್ವದ ಎಲ್ಲ ದೇಶಗಳನ್ನು ಸುತ್ತುತ್ತಿದ್ದಾರೆ. ಕಳೆದ ಮೂರು ವರ್ಷಗಳ ಹಿಂದೆ ಬೈಕ್ ಟೂರ್ ಆರಂಭಿಸಿರುವ ಇವರು ಇದೀಗ ವಿಶ್ವ ವಿಖ್ಯಾತ ಹಂಪಿಗೆ ಆಗಮಿಸಿದ್ದಾರೆ.

ವೃತ್ತಿಯಲ್ಲಿ ತೋಟಗಾರಿಕೆ ಕೆಲಸಗಾರರಾಗಿರುವ ಪಾಸ್ಕಲ್ ತನ್ನೊಂದಿಗೆ ಜರ್ಮನಿಯ ಪಾಯ್ ಹೈಡನ್ ಎನ್ನುವ ಸ್ನೇಹಿತೆಯನ್ನು ಕರೆದುಕೊಂಡು ವಿಶ್ವ ಪರ್ಯಟನೆ ಮಾಡುತ್ತಿದ್ದಾರೆ. ಇವರ ಸ್ನೇಹಿತೆ ಕೂಡ ಜೊತೆಯಲ್ಲಿ ಬೈಕ್‍ನಲ್ಲೆ ವಿಶ್ವ ಪರ್ಯಟನೆ ಹೊರಟಿರುವುದು ನಿಜಕ್ಕೂ ವಿಶೇಷವಾಗಿದೆ. ಈ ಜೋಡಿ ಇದೀಗ ಪಾಸ್ಕಲ್ ಜೆ ರಾಬಿನ್‍ಸನ್ ದಿ ಲೆಕ್ನೋ, ಪಾಯ ಹೈಡನ್ ದಿ ಕ್ಷೀಣ್ ಅಂತಾ ಎಲ್ಲರಿಗೂ ಪರಿಚಯ ಮಾಡಿಕೊಳ್ಳುತ್ತಿದ್ದಾರೆ.

ದೇಶದಿಂದ ದೇಶಕ್ಕೆ ಪ್ರಯಾಣ ಬೆಳೆಸುತ್ತಿರುವ ಈ ಜೋಡಿ ತಾವು ಭೇಟಿ ನೀಡಿದ ಎಲ್ಲ ದೇಶಗಳ ರಾಷ್ಟ್ರಧ್ವಜಗಳ ಸ್ಟಿಕರ್‍ಗಳನ್ನು ತಮ್ಮ ಬೈಕ್‍ಗೆ ಅಂಟಿಸಿಕೊಂಡು ಪ್ರಯಾಣ ಮಾಡುತ್ತಿದ್ದಾರೆ.